text: tjerkessisk
  
  publiceret: 2022-08-15 17:06:46+02:00
  Tjerkessisk er fællesbetegnelsen for to nærtbeslægtede nordvestkaukasiske sprog, kabardinsk, der tales af over 1 million mennesker i Tyrkiet samt i de kaukasiske republikker Kabardino-Balkarien og Karatjajevo-Tjerkessien i Rusland, samt adygisk, der tales af ca. 500.000 mennesker, især i Tyrkiet og i den russiske republik Adygej samt i Jordan og Syrien.
  Den kabardinske dialekt beslenei har visse fællestræk med adygisk.
  Begge sprog er ergative og skrives siden 1937 med det kyrilliske alfabet.